આજે તો પુત્ર મોડો ઘરે આવે અને માતા-પિતા સહજ તેને પૂછે કે કેમ મોડું થયું ત્યારે તે તરત જ ગુસ્સે થઇ જાય છે. ‘શું કચકચ કર્યા કરો છો? શું થવાનું હતું? મોડો આવ્યો તેથી શું થઇ ગયું?’ મા કહેશે, ‘બેટા ચાલ જમી લે.’ તરત જ પેલો જવાબ આપે કે, ‘મને ભૂખ નથી. મેં તો બહાર ખાઇ લીધું છે.’ માતા-પિતા તેની વાટ જોઇ ભૂખ્યાં બેસી રહ્યાં હો. તેની તેને દરકાર નથી હોતી. આમ આપણે ભાગ્યે જ આપણાં માતા-પિતાની ચિંતા કર્યા કરતાં હોઇશું. માતા-પિતા ખૂબ મહાન હોય છે. તેમનો ઉપકાર સદૈવ યાદ રાખો. તેમને હડધૂત ન કરો. બે ભાઇઓ માતા-પિતાને વહેંચીને જુદા ના પાડો. આ મહા અનર્થ છે. આ મહાપાપ છે.